
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02287/2013-04
24.10.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 24.10.2014. године, донела је

О Д Л У К У

о акредитацији студијског програма
Утврђује се да ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ са седиштем у Зетска 2-4, НИШ, ПИБ: 106092252 DOCVARIABLE PIB \* MERGEFORMAT , Матични број: 17767526, која је поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“,  испуњава прописане стандарде за акредитацију студијског програма МАС – МЕЂУНАРОДНО ПОСЛОВНО ПРАВО у оквиру поља друштвено-хуманистичких наука и то за 35 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ са седиштем у  DOCVARIABLE ConvertString(Adresa,1,5) \* MERGEFORMAT Зетска 2-4,  DOCVARIABLE ConvertString(Sediste,1,5) \* MERGEFORMAT НИШ, је дана 06.11.2013. године поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“ и захтев за акредитацију студијског програма  Мастер академске студије - МЕЂУНАРОДНО ПОСЛОВНО ПРАВО у оквиру поља друштвено-хуманистичких наука под бројем 612-00-02287/2013-04. 

Студијски програм мастер академских студија Права траје једну годину, 2 семестра, 60 ЕСПБ. У складу са правилником Националног савета за високо образовање Србије након завршетка студија стиче се звање мастер правник.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе и предлог одлуке, достављени су Комисији за акредитацију и проверу квалитета.
У документацији су наведени назив и циљеви студијског програма, врста студија и исход, академски назив, листа студијских подручја, начин извођења студија, бодовна вредност предмета, предуслови за упис сваког предмета и бодовна вредност мастер рада. Услови за упис на студијски програм и за прелазак са других студијских програма наведени су у Статуту факултета. Студијски програм је обима 60 ЕСПБ и траје годину дана.
Сврха овог студијског програма је стицање високог образовања другог степена академских студија и звања мастер правник. Образложење сврхе програма и компетенција које које ће полазници стећи дато је на свеобухватан начин. Сврха студијског програма кореспондира са декларисаном општом мисијом и циљевима установе и усклађена је са одредбама Закона о високом образовању, Стандардима за акредитацију студијских програма и Статутом установе. 

Циљеви студијског програма су јасно формулисани и подразумевају развој креативних способности и овладавање специфичним практичним вештинама које омогућавају студентима да се оспособе за професију мастер правника, Циљ програма је да обезбеди стручно оспособљавање, као и проширење и унапређивање способности и вештина за студенте претходног нивоа основних академских студија, које ће им омогућити да реше проблеме и да донесу ефикасне одлуке у широком спектру привредно правних односа на међународном тржишту.

Из достављених материјала се може закључити да су опште и предметно-специфичне компетенције дипломираних студената дате на целовит начин. Исход учења је аргументовано описан. Додатак дипломи сачињен је у прописаној форми.
У Акту упозорења истакнута је примедба на обухват и квалитет препоручене допунске литературе, која би требало да буде проширена и ажурирана. Ово се првенствено односи на препоручену литературу за предмете „Међународно привредно право“ и „Методологија научно-истраживачког рада. Установа је у одговору на Акт упозорења узела у обзир препоруку Комисије.
Студијски програм је, базично, усклађен са савременим захтевима струке и наставе и упоредив је са сличним програмима на иностраним универзитетима. Програм је усаглашен са програмом основних студија права. У достављеном материјалу се наводи да је студијски програм компатибилан са одговоарајужим програмима који се реализују на следећим иностраним високошколским установама: Tilburg University (Холандија) - студијски програм мастер академских студија „International Business Law“ ; University of New York (Праг, Чешка Република) - студијски програм мастер академских студија „LL.M in International and Commercial Law“ и Université Catholique de Lyon (Француска) студијски програм „ International Business Law“, сви у трајању је од 1 године (2 семестра), са студијским опсегом од 60 ЕСПБ бодова. 

Планирани број студената (35) који се уписује на студијски програм у складу је са кадровским и просторним капацитетима установе. Редослед кандидата за упис утврђује се на основу просечне оцене остварене на основним студијама и резултата остварених на квалификационом (пријемном) испиту. У прву годину мастер академских студија може се уписати лице које има стечено високо образовање на основним академским студијама одговарајућих струка, ове или друге високошколске установе, у обиму најмање 240 ЕСПБ бодова. Право на упис стиче кандидат који је рангиран у оквиру утврђеног броја студената. Факултет може утврдити и друге критеријуме за рангирање кандидата (објављени радови, стручна литература, изуми, патенти и сл.). Право на упис имају и кандидати који су започели мастер академске студије на другој високошколској установи а испуњавају критеријуме и услове уписа из овог Правилника. На основу просечне оцене и резултата квалификационог испита формира се ранг листа која је основ за упис кандидата.

Сваки појединачни предмет у програму носи 7 ЕСПБ бодова (осим стручне праксе и самосталног рада). Из документације се не може видети по којој методологији је обрачунато оптерећење студената, с обзиром да сви предмети носи исти број бодова. Успешност студената у савлађивању предмета се прати током реализације наставног процеса и врши се бодовање предиспитних обавеза. Сваки предмет испуњава услов дефинисан законом у погледу минималних 30% поена, максималних 70%, који се могу стећи испуњавањем предиспитних обавеза. За сваки предмет из студијског програма дат је јасан начин стицања поена током наставних активности, провером знања у току наставе, различити облици активности и учешћем студената у раду на предавањима и вежбама, испуњавањем предиспитних обавеза и полагањем завршног испита.
Установа је упозорена да према одредбама Закона о високом образовању, професора емеритуса бира Универзитет на којем је редовни професор провео најмање пет година и на којем је пензионисан. Професори Светолик Г. Костадиновић и Андон Г. Костадиновић не задовољавају услове да носе звање емеритуса на Универзитету Унион – Никола Тесла, Београд, па је наложено установи да списак профеcора на студијском програму, књигу наставника, електронски образац и остале документе ускладе са одредбама закона. Установа је поступила по налогу Комисије.

Факултет располаже са укупном површином простора од 3305.35 м2, тако да је обезбедила простор за извођење наставе од 2 м2 простора по студенту по сменама. Факултет је обезбедио 2.789 м2 по студенту. Судећи према достављеном материјалу, факултет поседује одговарајући простор и опрему за извођење образовног процеса. Факултет има обезбеђен простор за амфитеатре, сале, компјутерске лабораторије, библиотеке са читаоницама, наставничке кабинете, студентску службу, деканат, правну службу, финансијску службу, општу службу, систем администратор, студентски парламент. 

Факултет за право, безбедност и менаџмент „Константин Велики“ доноси и реализује Стратегију обезбеђења квалитета у свом раду. Стратегија се односи на наставни процес, управљање Факултетом, ненаставне активности, услове рада и студирања. Контрола квалитета укључује самовредновање и спољашњу проверу квалитета. Комисија за контролу квалитета има 7 чланова, од којих су 2 студенти. Установа наводи да има формирану Комисију за контролу квалитета у којој је обезбеђена активна улога студената.

Нису планиране студије на даљину.

1. Број наставника на студијском програму= 7
Број наставника са пуним радним временом= 4
Број наставника са непуним радним временом= 3
2. Број сарадника на студијском програму= 7

Број сарадника са пуним радним временом= 1
Број сарадника са непуним радним временом= 6
3. Трајање програма= 1 година, 2 семестра
4. Број ЕСПБ бодова= 60
5. Број студената који се уписује на прву годину= 35
6. Укупан број студената на свим годинама= нов програм
7. Број часова активне наставе за студенте: I= 22, II= 18
8. Број часова предавања за студенте: I= 12, II= 6
9. Проценат изборности на програму= 40%
10. Укупно часова активне наставе недељно коју држе наставници= 11
11. Укупно часова активне наставе недељно коју држе сарадници= 11
12. Просечно оптерећење наставника на програму= 1,57
13. Просечно оптерећење сарадника на програму= 2,75
14. Просечно оптерећење наставника на установи= 3,89

15. Просечно оптерећење сарадника на установи= 9,26

16. Број наставника са укупним оптерећењем већим од 12= 0

17. Проценат наставе коју држе наставници са пуним радним временом= 81,17%
18. Бруто простор= 3.305,35 м2
19. Број књига релевантних за студијски програм= 114
После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ, која је поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“,   у оквиру образовно-научног поља друштвено-хуманистичких наука отклонила поменуте недостатке из Акта упозорења и те да ИСПУЊАВА прописане стандарде у погледу квалитета студијског програма 
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ, која је поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“,    за студијски програм МАС - МЕЂУНАРОДНО ПОСЛОВНО ПРАВО  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ са седиштем у  DOCVARIABLE ConvertString(Adresa,1,5) \* MERGEFORMAT Зетска 2-4,  DOCVARIABLE ConvertString(Sediste,1,5) \* MERGEFORMAT НИШ, ПИБ:  DOCVARIABLE PIB \* MERGEFORMAT 106092252 DOCVARIABLE PIB \* MERGEFORMAT , Матични број: 17767526, која је поднела захтев за трансформацију правног облика организовања у ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“, УНИВЕРЗИТЕТА „УНИОН-НИКОЛА ТЕСЛА“, испунила је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  МАС - МЕЂУНАРОДНО ПОСЛОВНО ПРАВО у оквиру поља друштвено-хуманистичких наука и то за 35 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

